Адпаведна даўняй літаратурнай традыцыі Святлана Алексіевіч раскрывае ўзаемаабумоўленасць асабістага і грамадскага. Два сэнсавыя цэнтры кнігі — Кастрычніцкая рэвалюцыя 1917 года і Жнівеньскі путч 1991 года. Фактычна ў Часе сэканд-хэнд падкрэсліваецца здольнасць расійскіх людзей узняцца супраць, але няўменне ўвасобіць у жыццё чарговыя ўяўленні пра ідэальнае грамадства. Самым натуральным падсумаваннем паўстаюць роздумы мінскага таксіста, які бясплатна падвозіць вызваленую дзекабрыстку Я ў дзевяноста першым вучыўся ў Маскве і таксама бегаў на дэманстрацыі. Нас было больш за вас. Мы перамаглі. Марылі, што кожны адкрые фірму і будзе багатым. І — што? Пры камуністах я працаваў інжынерам, а цяпер баранку кручу. Адных сволачаў прагналі, іншыя прыйшлі. Чорныя, шэрыя, памаранчавыя — усе яны аднолькавыя. У нас улада кожнага чалавека псуе.